section_heading: Povijest
paragraph_text: Nakon tih uspjeha, 28. studenoga 1924. godine, dolazi kriza u stranci zbog podvojenosti viđenja budućeg organiziranoga političkoga života bačkih Hrvata, tako su jedni članovi ostali na "odvojenom", t.zv. "pučkaškom" političkom pravcu, a druga skupina se politički primicala HRSS-u Stjepana Radića (krilo kojem su pripadali Josip Vuković Đido, Mihovil Katanec i Mirko Ivković Ivandekić, Stipan Vojnić Tunić). U tom razdoblju Josip Vuković-Đido bio je čelnik BŠS-a.